# Dana Perino

Dana Marie Perino (9 de maig de 1972) és una comentarista política i escriptora estatunidenca que ha estat la 34a secretària de premsa de la Casa Blanca, sota el mandat del president George W. Bush, del 14 de setembre de 2007 al 20 de gener de 2009. Va ser la segona dona a ocupar el càrrec després de Dee Dee Myers, que en va ser durant l'administració Clinton. És comentarista política a Fox News, copresentadora del programa del mateix canal The Five, i editora de llibres executiva a Random House. El 2 d'octubre de 2017 va començar el seu propi programa, The Daily Briefing with Dana Perino a Fox News.

## Infantesa i carrera

Nata a Evanston (Wyoming) el 9 de març de 1972, filla de Janice "Jan" i Leo Perino, es va criar a Denver (Colorado). Els seus dos besavis paterns eren immigrants italians. Va anar a un institut als suburbis al sud-est de Denver, a Parker. Perino es va graduar en mitjans de comunicació amb minors en ciència política i castellà a la Universitat Estatal de Colorado–Pueblo. Estava a l'equip forense universitari i va treballar per KTSC-TV, afiliada de la PBS al campus. També va treballar a KCCY-FM al torn de 2 a 6 de la matinada. Perino va rebre un màster en assumptes públics de la Universitat d'Illinois a Springfield (UIS). Durant la seva estada a l'UIS va treballar per WCIA, afiliada a la CBS, com a periodista cobrint el capitoli estatal d'Illinois.
Perino va treballar a Washington DC pel congressista republicà per Colorado Scott McInnis com a assessora abans de ser la secretària de premsa del representant republicà per Colorado Dan Schaefer, que aleshores presidia el subcomitè de comerç en energia de la Cambra. Després que Schaefer es retirés el 1998, va traslladar-se al Regne Unit amb el seu marit. El novembre de 2011 va tornar a Washington DC i va aconseguir el càrrec de portaveu del Departament de Justícia, que va ocupar durant dos anys.
Perino es va unir al personal de la Casa Blanca com a directora adjunta de comunicacions pel Consell en Qualitat Mediambiental (CEQ en les sigles en anglès), que donava consells estratègics en desenvolupament de missatge, relacions amb els mitjans i difusió pública. El comitè de supervisió de la Cambra, presidit pel congressista demòcrata per Nova York Edolphus Towns, va afirmar en les seves investigacions en censura del canvi climàtic que el CEQ exercia un control inapropiat de les relacions de la premsa amb les agències científiques governamentals durant la seva gestió.

## Secretària de premsa

Perino va ser contactada pel cap de gabinet de la Casa Blanca Andy Card dos mesos després dels atemptats de l'onze de setembre. Inicialment era directora adjunta de comunicació del CEQ de la Casa Blanca.
Va ser secretària de premsa adjunta del 2005 al 2007. Del 27 de març al 30 d'abril de 2007 va ocupar el lloc del secretari de premsa Tony Snow mentre rebia tractament per càncer de còlon.
El 31 d'agost de 2007 el president George W. Bush va anunciar que Snow dimitiria per raons de salut i que Perino el substituiria. Perino va ser assessora del president i secretària de premsa de la Casa Blanca del 14 de setembre de 2007 fins al final de l'administració Bush el gener de 2009.
El 14 de desembre de 2008 un periodista de televisió, Muntadhar al-Zaidi, va llançar dues sabates contra Bush en una conferència de premsa a Bagdad. Bush les va esquivar però Perino va ser ferida a l'ull per un micròfon durant la commoció de la detenció d'al-Zaidi.

## Carrera després de l'administració Bush

Després d'abandonar la Casa Blanca va esdevenir comentarista política a Fox News. És copresentadora regular del programa The Five. El novembre de 2009 va ser nominada pel president Barack Obama per ser governadora de la junta de radioteledifusió, un organisme que supervisa les emissions internacionals amb suport del govern, i va ser confirmada pel Senat el 30 de juny de 2010. El 2010 va començar a impartir una assignatura en comunicació política a temps parcial a la Universitat George Washington. El març de 2011, Crown Publishing Group va anunciar que s'havia unit com a directora editorial de Crown Forum però actualment ja no n'és.
El 2015 va afirmar que els climatòlegs s'havien inventat les dades de temperatures i que la climatologia era un frau.
El 18 de setembre de 2016, el seu podcast Perino & Stirewalt: I'll Tell You What, copresentat amb Chris Stirewalt, es va estrenar com un programa setmanal limitat a Fox News Channel. Se n'emet un nou episodi cada dimecres a la nit.

## Vida personal

Va conèixer el seu futur marit, l'anglès Peter McMahon, l'agost de 1997. Es van casar el 1998. El maig de 2012 va aparèixer al concurs Jeopardy! amb Kareem Abdul-Jabbar i David Faber, de la CNBC.
Ha sigut habitant de Bay Head, Nova Jersey.

## Bibliografia

* 2016, abril: And the Good News Is...: Lessons and Advice from the Bright Side ISBN 1455584916
* 2016, octubre: Let Me Tell You about Jasper...: How My Best Friend Became America's Dog ISBN 1455567108

## Referències

* ↑ The Five, March 10, 2014 https://archive.org/details/FOXNEWSW_20140310_210000_The_Five#start/3540/end/3600
* ↑ Worthidea. «Dana Perino Net Worth (Forbes), Salary, Education, Marriage, Family in 2023» (en anglès americà), 13-11-2023. Arxivat de l'original el 2023-11-13. [Consulta: 13 novembre 2023].
* 1 2 3 Keller, Susan Jo. «Dana Perino». The New York Times, 26-11-2007. Arxivat de l'original el 2 juny 2010.
* ↑ «DETAILS: Fox News Channel to Launch New Daytime Lineup» (en anglès). Fox News Insider, 26-09-2017 [Consulta: 27 setembre 2017].
* 1 2 3 «Dana Perino: Press Job Like Herding Cattle». Archive.newsmax.com. Arxivat de l'original el 9 juny 2012. [Consulta: 15 juny 2012].
* 1 2 3 Barge, Chris. «Coloradan steps right into the media spotlight». Rocky Mountain News, 31-03-2007. Arxivat de l'original el 27 març 2008. [Consulta: 24 març 2010].
* ↑ Ruffino, Elissa. «White house press secretary dana perino to address public policy lecture series». National Italian American Foundation, 2008. Arxivat de l'original el 16 juliol 2011. [Consulta: 25 març 2010].
* ↑ «Dana Perino – Voce Italiana Online – Washington DC». Voceitaliana.com, 01-01-2004. Arxivat de l'original el 2 de setembre 2013. [Consulta: 15 juny 2012].
* ↑ Dana Perino Interview: "Minute Mentoring Interview with Janice Perino (a.k.a. My Mom)" March 28, 2013
* 1 2 Zaletel, Cora. «White House Press Secretary to present Spring commencement address at CSU-Pueblo». Colorado State University-Pueblo, 18-01-2009. [Consulta: 24 març 2010].
* ↑ «Perino’s Faux Pas: Brian's Boner Recalled». wordpress.com. [Consulta: 25 agost 2012].
* ↑ «Dana Perino – U of I grad makes good». University of Illinois Alumni Association, Fall 2007. Arxivat de l'original el 27 febrer 2013. [Consulta: 24 març 2010].
* ↑ «Dana Perino – UIS grad makes good». University of Illinois Alumni Association, Fall 2007. Arxivat de l'original el 27 febrer 2013. [Consulta: 24 març 2010].
* ↑ Baxter, Sarah «Bush's cool blonde is a northern gran». The Times [Londres], 14-12-2007 [Consulta: 14 desembre 2007]. Arxivat 18 de setembre 2008 a Wayback Machine.
* ↑ Roberts, Michael «New Forecast». Denver Westwood News, 19-09-2007. Arxivat 2009-09-06 a Wayback Machine. «Còpia arxivada». Arxivat de l'original el 2009-09-06. [Consulta: 17 setembre 2020].
* ↑ Brass, Kevin «Media Watch: The Improbable Rise of Dana Perino». , 21-09-2007 [Consulta: 17 desembre 2008].
* ↑ Marshall, Christa «Coloradan takes over for Tony Snow». PoliticsWest, The Denver Post, 31-08-2007. Arxivat 15 de juliol 2011 a Wayback Machine. «Còpia arxivada». Arxivat de l'original el 2011-07-15. [Consulta: 17 setembre 2020].
* ↑ «Dana Perino – Assistant to the President and Press Secretary». U.S. Government. [Consulta: 17 desembre 2008].
* ↑ «Political Interference With Climate Change Science Under the Bush Administration» (PDF). United States House Committee on Oversight and Government Reform, 01-12-2007. Arxivat de l'original el 5 desembre 2010. [Consulta: 26 juny 2010].
* ↑ Abramowitz, Michael «Tony Snow Resigns as White House Spokesman» (en anglès). , 01-09-2007 [Consulta: 24 juliol 2018].
* ↑ «White House Daily Briefing». C-SPAN, 31-08-2007. [Consulta: 8 febrer 2017].
* 1 2 «Dana M. Perino». The Washington Post [Consulta: 24 juliol 2018].
* ↑ Carswell, Sue. «Dana Perino's Ready for a Glass of Red Wine», 01-12-2008. [Consulta: 8 febrer 2017].
* ↑ «Sole Survivor». Checkpoint Baghdad, 14-12-2008 [Consulta: 14 desembre 2008].
* ↑ «Bush ducks flying shoes during Iraq visit». CTV Television Network, 14-12-2008 [Consulta: 14 desembre 2008]. Arxivat 15 de desembre 2008 a Wayback Machine. «Còpia arxivada». Arxivat de l'original el 2008-12-15. [Consulta: 17 setembre 2020].
* ↑ «Iraqi Journalist Hurls Shoes at Bush». The New York Times, 15-12-2008 [Consulta: 15 desembre 2008].
* ↑ "Obama taps former Bush aide to key government post", AFP, November 19, 2009. Footnote augmented March 14, 2010.
* ↑ Kane, Paul. «Former Bush, Reid aides approved for broadcasting board». The Washington Post, 30-06-2010. Arxivat de l'original el 5 de febrer 2013. [Consulta: 13 juliol 2010].
* ↑ «Former White House Press Secretary Dana Perino to Teach at GW's Graduate School of Political Management». George Washington University, 14-07-2010. Arxivat de l'original el 22 juliol 2010. [Consulta: 14 juliol 2010].
* ↑ «Dana Perino Appointed Editorial Director of Crown Forum». Arxivat de l'original el 14 de gener 2012. [Consulta: 5 agost 2012].
* ↑ «Fox News host: Climate scientists 'fabricated' temperature data» (en anglès). @politifact [Consulta: 19 juliol 2018].
* ↑ «Dana Perino's 'Jeopardy!' performance». Video.foxnews.com, 16-05-2012. [Consulta: 15 juny 2012].
* ↑ Cotter, Kelly-Jane. "Coronavirus NJ: Fox News with Dana Perino, and her dog, broadcasts from Bay Head", Asbury Park Press, April 10, 2020. Accessed April 11, 2020. "Like many broadcast journalists, Fox News anchor Dana Perino now does this every day. Since March, when the COVID-19 pandemic prompted social isolation measures in New York City, Perino has been broadcasting remotely from her home in Bay Head."

## Enllaços externs

* Perfil a Fox News
* Aparicions a C-SPAN